
	Studentrådet DMF
Medpost 203
Medisinsk Teknisk Forskningssenter
7489 Trondheim

E-post: studentrad_dmf@org.ntnu.no
Webadresse: http://org.ntnu.no/studentrad_dmf
Organisasjonsnummer: 989 148 737



Referat Studentrådssekretariatsmøte, tirsdag 27.02.2007
Sted: Grupperom 3, 2. etg, Medisinsk Teknisk Forskningssenter (MTFS)

Dato: Tirsdag, 27.02.2007

Tid: 1630 - 1830 (20 min pause innlagt)

Tilstede:

Carl Pintzka (Leder SRS), Runar Øksenvåg (Informasjonsansvarlig SRS), Maria Cao (Økonomiansvarlig SRS), Ingvild Pedersen (Organisasjonsansvarlig SRS), Jonas Hiorth (Sekretær SRS), Bjørn Mørkedal (FTR1), Eivind Samstad (FTR2)
Møteleder:

Carl Pintzka.
Sak 1 Innkalling

Godkjenning. Eventuell endring i saksrekkefølge.

Sak 2 Post

Ingen innkommen post av interesse.
Sak 3 Referatsaker

Godkjenning av referater. Aktuelle referater godkjennes. 

Sak 4 Tidligere semesterstart

Administrasjonen har luftet et forslag om å flytte semesterstart en uke frem. Ingen semesterkoordinatorer er positive. Tillitsvalgte ved DMF har sendt inn noen argumenter for og imot nytt tidspunkt for semesterstart.

Positive effekter av en slik ordning
· Det vil kunne jevne ut forskjeller i ferie mellom kullhalvdeler i
Stadium II, samt forskjeller fra DMF og resten av NTNU.
· 5. klasse må begynne tidlig uansett for å rekke EiT og annet før
utplassering. 
· Eksamen kommer kanskje en uke tidligere, og tidligere sommerferie.
· Man slipper kanskje at enkelte får uketjeneste på lille juleaften.
· Semesterskifte ved nyttår trenger ikke bety noe praktisk.
Effekter som taler i mot en slik endring

· Prøves innført på altfor kort varsel.
· Mange har allerede planlagt sommerjobb, etc.
· Førstekullsuke/fadderopplegg vil kollidere med undervisning.
· Uønskelig med tidligere forskerlinjeeksamen.
· Man beveger seg i feil retning av året, da resten av verden har
semesterstart senere, og dette vil skape problemer ved utveksling.
· Uønskelig om eksamenstidspunktet på våren er likt som før, slik at
skoleåret øker med en uke og sommeren minker tilsvarende. Dette vil i så
tilfelle føre til mindre erfaring i relevante jobber, samt mindre penger
i slunkne studentlommebøker.
Sak 5 Gjennomgå ny NTNU-web

Se om studie- og studentinformasjon stemmer. Også om referanser til MSU er

oppdatert til Studentrådet DMF. Carl tar på seg denne jobben. Han skal sende mail til Morten Thoresen når jobben er fullført.

Sak 6 Økonomi

Velferdsmidler: Det har lenge vært usikkert hva SRS vil motta av velferdsmidler til fordeling til studentorganisasjonene ved DMF. SRS skal få beskjed om tildeling i løpet av uken. SRS har nå 19 000 kr fra bokskapgebyr. Dersom vi får mindre enn vi har beregnet vil velferdsmidlene tildeles prosentvis.
Studentrådet har fått innvilget sin budsjettsøknad til Studenttinget. Vi diskuterte bruk av midlene.

Sak 7 AMEE 2007 Trondheim.

SRS ble enige om at vi bør melde på noen deltagere – i tillegg til at noen av oss skal jobbe som ”student helper”. FTR1 mener at dersom du skal delta bør det være en forutsetning at du skal fortsette i studentpolitikken. 

Sak 8 Interne rutiner

Bjørn har laget forslag til interne rutiner som SRS godkjenner og vil ta i bruk. Spesielt innføring av arkiveringsrutiner. Vi gikk igjennom de nye rutinene.

Sak 9 Eventuelt
MRSA-skriv: Vi skal lage et skriv til Nasjonalt utdanningsmøte, som beskriver hva som er problemet og konsekvenser for medisinstudenter. Eivind skal lage skriv.

Brønnøysundregisteret: SRS må oppdateres, navneendring og signaturrett. SRS-leder vil ta seg av dette. 

Bologna – Amesterdam: Det arrangeres en Workshop i Amesterdam 5. – 9. juli. Her vil man lære om bologna-prosessen, som er en viktig universitetsreform i EU. Vi synes DMF bør sende 1-2 studenter som i ettertid kan fungere som resurspersoner. Det foreslås at Eivind og Jonas drar, og at SRS gir støtte til dette. 

Helseutredningskonferansen: 8. – 9. mai i Oslo holdes det en konferanse om Nasjonal Helseplan. Vi har mottatt lite informasjon om konferansen. Eivind vil informere mer når han vet mer. 

Referent: Jonas Hiorth

